Sabir Bəşirov

Sabir Bəşirov (20 noyabr 1956-cı ildə Yardımlı r., Peştəsər k. – 21 sentyabr 2018 Yardımlı, Peştəsər) — görkəmli ziyalı, ədəbiyyatşünas, tənqidçi-esseist,filologiya üzrə fəlsəfə doktoru, Yazıçılar Birliyinin üzvü. 

 Həyatı

Sabir Bəşirov 20 noyabr 1956-cı ildə Yardımlı rayonunun Peştəsər kəndində anadan olub. Orta məktəbi 1973-cü ildə bitirib. 1978-ci ildə BDU-nun filologiya fakültəsini, sonra AMEA-nın Fəlsəfə və Hüquq İnstitutunun aspiranturasını bitirib. Fəlsəfə üzrə fəlsəfə doktorudur.

Pedoqoji fəaliyyəti

Sabir Bəşirov 40 ilə yaхındır ki pedaqoji fəaliyyətlə məşğuldur. 1978-ci ildən Peştəsər kənd ümumi orta məktəbində müəllim işləyir. Sabir Bəşirov içərisində şəhid Şahlar Nəzərova, habelə yazıçı Anar və b. həsr edilmiş 15-dən çox kitabın, 100-ə qədər elmi məqalənin, çağdaş ədəbiyyatımızın nümayəndələri haqqında onlarla ədəbi-tənqidi məqalənin müəllifidir.

Monoqrafiyaları

 "Anar" (1994) 
 "Əlabbas: Sözün köhnə kişisi" (2005) 
 "Sabir Rüstəmхanlı: Sərhədsiz ruhumuzun yolçusu" (2006) 
 "60-cılar nəsrinin etik problemləri" (2006) 
 "Yaradıcılıq şəхsiyyətlə üst-üstə düşəndə..." (2010)
 "Nizami Cəfərov: Şəхsiyyət və yaradıcılıq fenomeni" (2010) 
 "Nəriman Əbdülrəhmanlı: işıq adamı" (2010) 
 "Xanəli Kərimli: Bir ömrün nağılı" (2011) 
 "Firuz Mustafa: İdrakla hissin vəhdəti" (2012) 
 "Əjdər Ol: nəsrin imkanları" (2014)
 "Yunus Oğuz: Elmi təfəkkürlə bədii təfəkkürün vəhdəti"

Vəfatı

Sabir Bəşirov çalışdığı Yardımlı rayon Peştəsər kənd orta məktəbində ürək tutmasından 62 yaşında vəfat edib.

Haqqında yazılanlar

Əsgər Rəsulov: Sabir Bəşirov haqqında portret oçerk

Mükafatları

Sabir Bəşirov 1989-cu ildə "Metodist müəllim" və "Qabaqcıl maarif xadimi" adlarını qazanmışdır.

Həmçinin bax

 Anar
 Nəriman Əbdülrəhmanlı
 Ələmdar Cabbarlı

 Xarici keçidlər 

 Əyalətdən boylanan ədəbiyyatşünas-filosof
 Ömrü ləyaqətlə yaşamaq

 İstinadlar 

Kateqoriya:Yardımlı rayonunda vəfat edənlər
Kateqoriya:Azərbaycan yazıçıları
Kateqoriya:Azərbaycanlı yazıçılar